چین تشقی ایشلر وزیری چین گنگ, رقابت اوچون چین نینگ منفعتی و خوفسیزلیگی گه ضرر ییتکزمسلیگی بوییچه واشنگتن نی آگاهلنتیردی.
گنگ, تلفن آرقه لی, امریکالیک کسبداشی آنتونی بلینکن بیلن سوزله شدی.
گنگ, اوشبو صحبتده, چین- امریکا قوشمه ایالتلری مناسبت لریده گی اساسی معما لر بوییچه سیاستلری نی تکرارلب, امریکا نینگ, "چین نینگ ایچکی ایشلری گه اره له شیش نی قویشی, رقابت اوچون چین نینگ منفعتی و خوفسیزلیگی گه ضرر ییتکزیش نی توخته تیشی کیره ک ایکن لیگینی" بیلدیردی.
امریکا قوشمه ایالتلری تشقی ایشلر وزیری آنتونی بلینکن, فبروری آییده چین گه عاید یوکسک ارتفاع بالونی نینگ امریکا هوا ساحه سی گه کیریشی آرتیدن باشله گن بحران سببلی خوددی شوو آیده چین گه قیلینه دیگن سفرینی کنسل قیلگن ایدی.
بلینکن بیلن گنگ, اوشبو بحران سببلی دیپلماتیک تماس لرنینگ توخته تیلیشی آرتیدن ایلک مراتبه سوزلشگن بولدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
